**แอร์บัส เอ319** (อังกฤษ: Airbus A319 family) เป็นรุ่นของอากาศยานไอพ่นลำตัวกว้างพิสัยสั้นถึงปานกลางในตระกูลแอร์บัส เอ320 ที่ผลิตและออกแบบโดยแอร์บัสแอสอาแอส เอ319 มีความจุผู้โดยสาร 124 ถึง 156 ที่นั่งและมีพิสัยการบินสูงสุดที่ 3,700 ไมล์ทะเล (6,900 กม.; 4,300 ไมล์) แอร์บัสเริ่มผลิตเอ319 ในปี 2017 โดยมีฐานการผลิตหลักขั้นสุดท้ายอยู่ที่ฮัมบวร์ค ประเทศเยอรมนี และเทียนจิน ประเทศจีน

เอ319 เป็นรุ่นที่มีลำตัวสั้นลงของแอร์บัส เอ320 โดยเข้าประจำการในเดือนเมษายน ค.ศ. 1996 กับสวิสแอร์ ประมาณสองปีหลังจากแอร์บัส เอ321 และแปดปีหลังจากเอ320 ดั้งเดิม เอ319 มีระดับการอนุญาตการบินเฉพาะรุ่นเดียวเครื่องบินตระกูลแอร์บัส เอ320 อื่นๆ ทั้งหมด ทำให้นักบินที่มีใบอนุญาตสำหรับการบินเอ320 อยู่สามารถทำการบินบนเอ319 ได้โดยไม่จำเป็นต้องฝึกอบรมเพิ่มเติม

ในเดือนธันวาคม ค.ศ. 2010 แอร์บัสได้ประกาศเปิดตัวเครื่องบินตระกูลแอร์บัส เอ320นีโอ (Neo; New Engine Option) โดยเป็นการปรับปรุงประสิทธิภาพของเครื่องบินตระกูลเอ320 เดิม หนึ่งในนั้นคือรุ่นเอ319นีโอ ที่มีลำตัวสั้นลงเหมือนกับเอ319 เดิม แต่จะใช้เครื่องยนต์ใหม่ที่มีประสิทธิภาพการประหยัดเชื้อเพลิงมากขึ้น ผสมผสานกับการปรับปรุงโครงสร้างเครื่องบินและการใช้ปลายปีกแบบชาร์กเลต ทำให้แอร์บัส เอ319นีโอสามารถประหยัดเชื้อเพลิงได้มากถึง 15% เมื่อเปรียบเทียบกับรุ่นก่อนหน้า ยอดขายสำหรับเอ319นีโอนั้นต่ำกว่าเครื่องบินรุ่นอื่นๆ ในตระกูลเอ320นีโอมาก โดยมีคำสั่งซื้อประมาณ 1% ของเครื่องบินทั้งตระกูล

ณ เดือนมีนาคม ค.ศ. 2024 มีการสร้างแอร์บัส เอ319 ทั้งหมด 1,501 ลำ โดยมี 1,359 ลำให้บริการอยู่กับ 90 สายการบิน นอกจากนี้ยังมีเอ319 ที่อยู่ระหว่างการสั่งซื้อสายการบินอีก 47 ลำ อเมริกันแอร์ไลน์เป็นผู้ให้บริการรายใหญ่ที่สุดโดยมีเอ319ซีอีโอจำนวน 133 ลำในฝูงบิน

การพัฒนา
--------

### ภูมิหลัง

รุ่นแรกของเครื่องบินตระกูลเอ320 ก็คือแอร์บัส เอ320 ซึ่งเปิดตัวในเดือนมีนาคม ค.ศ. 1984 และบินครั้งแรกในวันที่ 22 กุมภาพันธ์ ค.ศ. 1987 ต่อมาได้มีการขยายลำตัวของเอ320 เพื่อให้สามารถจุผู้โดยสารได้มากขึ้น จึงมีการสร้างแอร์บัส เอ321 (ส่งมอบครั้งแรกในปี 1994) และลดขนาดลำตัวของเอ320 เป็นแอร์บัส เอ319 (1996) และย่อลงอีกเป็นแอร์บัส เอ318 (2003) เครื่องบินตระกูลเอ320 จะใช้ระบบการบินแบบฟลาย-บาย-ไวร์ และใช้การควบคุมผ่านแท่นควบคุม อ้างอิงจากเดอะนิวยอร์กไทม์ส แอร์บัสได้พัฒนาเอ319 ตามคำขอของ Steven Udvar-Hazy อดีตประธานและซีอีโอของไอแอลเอฟซี

### จุดเริ่มต้นและลักษณะ

แอร์บัส เอ319 มีลักษณะคล้ายกับเอ320 โดยมีการลดความยาวของลำตัวเครื่องลง ซึ่งมีต้นกำเนิดมาจากเครื่องบินเอเอ1 ขนาด 130 ถึง 140 ที่นั่ง ที่เป็นส่วนหนึ่งของการศึกษาวิจัยอากาศยานลำตัวแคบของแอร์บัส โครงการเอสเอ1 ถูกพับไปหลังแอร์บัสมุ่งความสนใจไปที่เครื่องบินขนาดใหญ่กว่าแทน แอร์บัสก็มุ่งความสนใจไปที่โครงการเอ320เอ็ม-7 อีกครั้ง หลังจากที่ได้ประสบความสำเร็จเป็นอย่างมากในการจำหน่ายเอ320 และเอ321 โดยเป็นโครงการที่จะลดขนาดลำตัวของเอ320 เดิมไปเจ็ดเฟรม และจะทำให้เกิดการแข่งขันโดยตรงสำหรับโบอิง 737-300/-700 โดยจะนำโครงสร้างเครื่องบินด้านหน้าปีกออกสี่เฟรม และด้านหลังปีกอีกสามเฟรม จนมีความยาวเหลือเพียง 3.73 เมตร (12 ฟุต 3 นิ้ว) นอกจากนี้แล้วยังมีการลดจำนวนประตูทางออกฉุกเฉินเหนือปีกจากสี่เหลือสองบาน เอ319 ที่มีการจัดเรียงที่นั่งแบบหนาแน่น เช่น การจัดเรียงที่นั่งชั้นประหยัด 156 ที่นั่งของอีซี่ย์เจ็ตจะยังคงมีประตูทางออกฉุกเฉินเหนือปีกสี่บานเช่นเดิม ประตูบรรทุกสินค้าขนาดใหญ่ถูกแทนที่ด้วยประตูตู้สินค้าด้านท้าย ซึ่งสามารถบรรจุตู้สินค้า LD3-45 ที่ดัดแปลงความสูงลงแล้วได้ และยังมีการปรับเปลี่ยนซอฟต์แวร์เล็กน้อยให้เข้ากับลักษณะของเครื่องบินที่เปลี่ยนไป เอ319 จะมีตัวเลือกเครื่องยนต์ระหว่าง ซีเอฟเอ็ม56-5เอ หรือ ไอเออี วี2500-เอ5 ที่ให้แรงผลักดัน 98 kN (22,000 lbf)และตัวเลือกที่จะเพิ่มเป็น 105 kN (24,000 lbf) ได้

เอ319 จะติดตั้งถังเชื้อเพลิงคล้ายกับบนเอ320-200 และด้วยความจุผู้โดยสารที่น้อยกว่า จึงมีพิสัยการบินถึง 6,650 km (3,590 nmi) หรือ 6,850 km (3,700 nmi) เมื่อติดตั้งปลายปีกแบบชาร์กเลต ความยาวปีกของเอ319 นั้นยาวกว่าความยาวของเครื่องบินโดยรวม

### การผลิตและทดสอบ

แอร์บัสเริ่มการขายเอ319 เมื่อวันที่ 22 พฤษภาคม ค.ศ. 1992 โดยมีไอแอลเอฟซีเป็นลูกค้ารายแรกที่สั่งซื้อไปทั้งหมดหกลำ แอร์บัสได้มีการปรับราคาเป็น 275 ล้านเหรียญสหรัฐ (250 ล้านยูโร) ในวันที่ 10 มิถุนายน ค.ศ. 1993 หลังมีรายงานถึงความต้องการสั่งซื้อเอ319 ของสวิสแอร์และอาลีตาเลีย ในวันที่ 23 มีนาคม ค.ศ. 1995 เอ319 ลำแรกได้เข้ากระบวนการประกอบขั้นสุดท้ายในโรงงานที่ฮัมบาร์ค และได้เปิดตัวในวันที่ 24 สิงหาคม ค.ศ. 1995 และทำการบินครั้งแรกในวันถัดไป กระบวนการทดสอบเพื่อรับใบอนุญาตใช้เครื่องบินสองลำกับอีก 350 เที่ยวบินทดสอบ โดยรุ่นที่ใช้เครื่องยนต์ซีเอฟเอ็ม56-5บี6/2 ได้รับการรับรองในเดือนเมษายน ค.ศ. 1996 และรุ่นที่ใช้เครื่องยนต์วี2524-เอ5 ได้รับการรับรองในอีกหนึ่งเดือนถัดมา

สวิสแอร์ได้รับมอบแอร์บัส เอ319 ลำแรกในวันที่ 25 เมษายน ค.ศ. 1996 และเข้าประจำการภายในเดือนนั้น ในเดือนมกราคม ค.ศ. 1997 แอร์บัส เอ319 ได้ทำลายสถิติขณะทำการบินเที่ยวบินส่งมอบ โดยได้ทำการบินในเส้นทางรอบวงกลมใหญ่จากฮัมบวร์คสู่วินนิเพก รัฐแมนิโทบาเป็นระยะทาง 3,588 ไมล์ทะเล (6,645 กิโลเมตร) ด้วยระยะเวลา 9 ชั่วโมง 5 นาที แอร์บัส เอ319 hได้รับความนิยมในสายการบินราคาประหยัด เช่น อีซี่ย์เจ็ต ที่รับมอบไป 172 ลำ

รุ่น
----

### เอ319-100

เอ319-100 ของบางกอกแอร์เวย์ส
แอร์บัส เอ319 หรือที่เรียกว่า เอ320M-7 เป็นรุ่นย่อของแอร์บัส เอ320 โดยมีความยาวลำตัวอยู่ที่ 3.73 ม. (12 ฟุต 3 นิ้ว) โดยได้มีการถอดลำตัวเครื่องออกสี่เฟรม บริเวณด้านหน้าของปีกและสามเฟรมที่ท้ายปีกออก ด้วยความจุเชื้อเพลิงที่ใกล้เคียงกับ เอ320-200 และจำนวนผู้โดยสารที่น้อยลง สามารถจุผู้โดยสารได้ 124 คนในการจัดเรียงที่นั่งแบบสองชั้น ในพิสัยการบิน 6,650 กม. (3,590 nmi) หรือ 6,850 กม. (3,700 nmi) ด้วย "ชาร์กเล็ท" แม้ว่าจะใช้เครื่องยนต์เหมือนกับของเอ320 แต่เครื่องยนต์เหล่านี้ถูกลดแรงผลักดันลงเนื่องจากน้ำหนักขึ้นบินสูงสุดที่ต่ำกว่าของแอร์บัส เอ319

แอร์บัสได้มีการส่งมอบแอร์บัส เอ319ซีอีโอ ทั้งหมด 1,460 ลำ โดยเหลืออีก 24 ลำที่สั่งซื้อ ณ วันที่ 30 กันยายน ค.ศ. 2017 ในปี 2018 ราคาตามรายการของเอ319 อยู่ที่ 92.3 ล้านดอลลาร์สหรัฐ

### เอ319ซีเจ

เอ319ซีเจของรัฐบาลเยอรมัน
บทความหลัก: แอร์บัสคอปอเรทเจ็ต
แอร์บัส เอ319ซีจี หรือ แอร์บัส เอซีเจ319 "เอเลแกนซ์" เป็นรุ่นเครื่องบินองค์กรที่พัฒนาต่อจากแอร์บัส เอ319 โดยมีการติดตั้งถังน้ำมันเพิ่มเติมในบริเวณช่องเก็บสัมภาระใต้ท้องเครื่อง โดยเป็นถังที่สามารถนำออกได้ มีการเพิ่มเพดานบินเป็น 12,500 m (41,000 ft). และเพิ่มพิสัยการบินเป็น 6,000 ไมล์ทะเล (11,100 กิโลเมตร) เอ319ซีเจสามารถดัดแปลงกลับเป็นเอ319 ธรรมดาได้โดยการนำถังเชื้อเพลิงเติมออกและจัดเรียงห้องโดยสาร เดิมเอ319ซีเจใช้ชื่อภายใต้แอร์บัสคอปอเรทเจ็ตว่าแอร์บัส เอซีเจ319

เอ319ซีเจสามารถบรรทุกผู้โดยสารได้สูงสุด 39 คน โดยส่วนมากจะจัดเรียงห้องโดยสารตามลูกค้า เอ319ซีเจแข่งขันกับเครื่องบินองค์กรอื่นๆ เช่น โบอิง 737-700บีบีเจ เอ็มบราเออร์ ลีเนียจ 1000 กัลฟ์สตรีม จี650 กัลฟ์สตรีม จี550 และบอมบาร์ดิเอร์ โกลบอล 6000 เอ319ซีเจถูกใช้เป็นเครื่องบินประจำรัฐบาลของแอลแบเนีย อาร์มีเนีย อาเซอร์ไบจาน บราซิล บัลแกเรีย เช็กเกีย เยอรมนี อิตาลี มาเลเซีย สโลวาเกีย ไทย ตุรกี ยูเครน และเวเนซุเอลา

ในปี 2014 แอร์บัสได้เปิดตัวห้องโดยสารแบบ *เอเลแกนซ์* บนเอซีเจ319 โดยจะเอื้อต่อการปรับเปลี่ยนห้องโดยสารและลดค่าใช้จ่ายในการติดตั้ง

### เอ319แอลอาร์

เอ319แอร์อาร์ของกาตาร์แอร์เวย์
แอร์บัส เอ319แอร์อาร์ เป็นรุ่นพิสัยไกลของแอร์บัส เอ319 โดยทั่วไปเอ319แอลอาร์ จะมีพิสัยการบินเพิ่มถึง 4,500 ไมล์ทะเล (8,300 กิโลเมตร) กาตาร์แอร์เวย์เป็นผู้ให้บริการรายแรก โดยสั่งซื้อและให้บริการเอ319-100แอลอาร์จำนวนสองลำ ต่อมาพริวัตแอร์ได้รับมอบเอ319แอลอาร์สองลำในปี 2003 และยูโรฟลายรับมอบอีกสองในปี 2005

### เอ319นีโอ

เอ319นีโอลำต้นแบบที่ท่าอากาศยานตูลูซ–บลาญัก
บทความหลัก: แอร์บัส เอ320นีโอ
เอ319นีโอเป็นรุ่นย่อของแอร์บัส เอ320 โดยที่มีความจุผู้โดยสารสูงสุด 160 ที่นั่งในการจัดเรียงที่นั่งแบบหนึ่งชั้น รือ 140 ที่นั่งในการจัดเรียงแบบสองชั้นโดยสาร โดยมีพิสัยการบิน 3,750 ไมล์ทะเล (6,940 กม.) และประสิทธิภาพการบินที่ดีขึ้น ในขณะที่รุ่นเอซีเจ (แอร์บัสคอปอเรทเจ็ต) สามารถบรรทุกผู้โดยสาร 8 คนด้วยพิสัยการบิน 6,750 ไมล์ทะเล (12,500 กม.) หรือเวลาบินกว่า 15 ชั่วโมง

ลูกค้าเปิดตัวของรุ่นเอ319นีโอในช่วงแรกคือกาตาร์แอร์เวย์ แต่สายการบินได้เปลี่ยนแปลงคำสั่งซื้อเป็นรุ่นเอ320นีโอ ที่มีขนาดใหญ่ขึ้นในปลายปี ค.ศ. 2013 ทำให้ไม่มีผู้เปิดตัวรายใหม่ตั้งแต่นั้นเป็นต้นมา จนกระทั่งสปิริตแอร์ไลน์ได้สั่งซื้อเครื่องบินเอ319นีโอใหม่จำนวน 47 ลำ ในเดือนมีนาคม ค.ศ. 2022 ไชนาเซาเทิร์นแอร์ไลน์รับมอบเอ319 นีโอลำแรกและกลายเป็นลูกค้าเปิดตัวของรุ่น

แอร์บัส เอ319นีโอไม่ได้รับความสนใจมากนัก ในเดือนมกราคม ค.ศ. 2019 ยอดสั่งซื้อของเอ319นีโอ มีน้องกว่าเอ220 ที่เทียบเท่ากันมาก หลังจากเจ็ตบลูแอร์เวย์และบรีซแอร์เวย์สั่งซื้อเอ220 จำนวน 60 ลำ นอกจากนี้ในเดือนมกราคม ค.ศ. 2019 แอร์บัสยืนยันว่า แม้ว่าคำสั่งซื้อจะน้อยลงเนื่องจากมีการแข่งขันกับเอ220-300 แอร์บัสก็ไม่มีแผนที่จะยุติการผลิตเอ319นีโอ

### รุ่นทางการทหาร

#### เอ319 MPA

แอร์บัส เอ319 MPA (Maritime Patrol Aircraft) เป็นรุ่นทางการทหารที่พัฒนาต่อจากแอร์บัส เอ319 โดยได้เริ่มพัฒนาในปี 2018 โดยแอร์บัสดีเฟนส์แอนด์สเปซ เพื่อแข่งขันกับโบอิง พี-8 โพไซดอนเป็นรุ่นที่พัฒนามาจากโบอิง 737 เน็กซต์เจเนอเรชันที่ผลิตในสหรัฐ

#### เอ319 OH

แอร์บัส เอ319 OH "Offener Himmel" เป็นรุ่นทางการทหารที่พัฒนาต่อจากแอร์บัส เอ319ซีเจ รุ่นนี้จะติดตั้งเซ็นเซอร์ไฟฟ้าออปติคัล กล้อง EO-S/กล้องดิจิตอล และเซ็นเซอร์อินฟราเรด (IR-S)

ลุฟท์ฮันซ่าเทคนิคออกแบบเอ319 OH สำหรับกองทัพอากาศเยอรมันซึ่งใช้ในการปฏิบัติภารกิจสอดแนมตามสนธิสัญญาการเปิดน่านฟ้า ทุกๆ ปีกองทัพอากาศเยอรมันจะมีแผนการใช้งานเครื่องรุ่นนี้ 20 ภารกิจ และจะมีการเช่าให้กับประเทศอื่นๆ ที่ต้องการใช้งานเครื่องบินลำนี้

ผู้ให้บริการ
------------

บทความหลัก: รายชื่อผู้ให้บริการเครื่องบินตระกูลแอร์บัส เอ320
ณ เดือนมีนาคม ค.ศ. 2024 มีแอร์บัส เอ319 ทั้งหมด 1,359 ลำ (รุ่นซีอีโอ 1342 ลำ และรุ่นนีโอ 17 ลำ) ให้บริการกับ 90 สายการบินโดยมีอเมริกันแอร์ไลน์และอีซี่ย์เจ็ตเป็นผู้ให้บริการรายใหญ่ที่สุดของรุ่น โดยมีอ319ประจำการทั้งหมด 133 ลำ และ 96 ลำตามลำดับ แอร์บัส เอ319 เป็นรุ่นที่ได้รับความนิยมมากที่สุดในเครื่องบินตระกูลเอ320 ในการดำเนินการโดยรัฐบาล เครื่องบินผู้บริหารและเครื่องบินส่วนตัว โดยมีเครื่องบิน 84 ลำที่ประจำการในลักษณะนี้

### คำสั่งซื้อและการส่งมอบ

|  | คำสั่งซื้อ | การส่งมอบ |
| --- | --- | --- |
| รุ่น | รวม | ค้างส่งอบ | รวม | 2024 | 2023 | 2022 | 2021 | 2020 | 2019 | 2018 | 2017 | 2016 |
| เอ319ซีอีโอ | 1,486 | 2 | 1,484 | — | — | — | 2 | 3 | 4 | 8 | 3 | 4 |
| เอ319นีโอ | 62 | 45 | 17 | — | 7 | 6 | 2 | — | 2 | — | — | — |
| รวม | **1,548** | **47** | **1,501** | **0** | **7** | **6** | **(4)** | **3** | **6** | **8** | **3** | **4** |

| การส่งมอบ |
| --- |
| รุ่น | 2015 | 2014 | 2013 | 2012 | 2011 | 2010 | 2009 | 2008 | 2007 | 2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 |
| เอ319ซีอีโอ | 24 | 34 | 38 | 38 | 47 | 51 | 88 | 98 | 105 | 137 | 142 | 87 | 72 | 85 | 89 | 112 | 88 | 53 | 47 | 18 |
| เอ319นีโอ | — | — | — | — | — | — | — | — | — | — | — | — | — | — | — | — | — | — | — | — |
| รวม | **24** | **34** | **38** | **38** | **47** | **51** | **88** | **98** | **105** | **137** | **142** | **87** | **72** | **85** | **89** | **112** | **88** | **53** | **47** | **18** |

*ข้อมูลเมื่อ มีนาคม 2024[update].*

อุบัติเหตุและอุบัติการณ์สำคัญ
-----------------------------

บทความหลัก: อุบัติเหตุและอุบัติการณ์ที่เกิดขึ้นกับเครื่องบินตระกูลแอร์บัส เอ320นีโอ
ณ เดือนมีนาคม ค.ศ. 2024 ได้มีอุบัติเหตุและอุบัติการณ์ทางการบินที่เกี่ยวข้องกับแอร์บัส เอ319 ทั้งหมด 23 ครั้ง โดยห้าครั้งส่งผลให้สูญเสียเครื่องบิน แต่ไม่เคยมีอุบัติเหตุที่ส่งผลให้มีผู้เสียชีวิต

* 14 พฤษภาคม ค.ศ. 2018: **เสฉวนแอร์ไลน์ เที่ยวบินที่ 8633** เครื่องบินแอร์บัส เอ319-133 ทะเบียน B-6419 ได้เปลี่ยนเส้นทางเพื่อลงจอดฉุกเฉินที่ท่าอากาศยานนานาชาติเฉิงตูซวงหลิว หลังจากกระจกห้องนักบินบานหนึ่งระเบิดออกระหว่างไต่ระดับ โดยที่ครึ่งตัวบนของนักบินผู้ช่วยถูกดูดออกไปนอกเครื่องบิน นักบินสามารถนำเครื่องบินลงจอดอย่างปลอดภัย โดยมีเพียงนักบินและลูกเรือเท่านั้นที่ได้รับบาดเจ็บ

ข้อมูลจำเพาะ
------------

ภาพมุมล่างของแอร์บัส เอ319-100

**ข้อมูลจำเพาะของแอร์บัส เอ319**| นักบิน | สองคน |
| การจัดเรียงทีนั่งสูงสุด | 156 at 28–30 in (71–76 ซm) pitch |
| **ที่นั่ง (การจัดเรียงหนึ่งชั้น)** | 134 at 32 in (81 ซm) pitch |
| **ที่นั่ง (การจัดเรียงสองชั้น)** | 124 (8F @ 38 in, 116Y @ 32 in) |
| **ความจุสินค้า** | 27.7 m3 (980 cu ft) |
| ความยาว | 33.84 m (111 ft 0 in) |
| ฐานล้อลงจอด | 11.04 m (36 ft 3 in) |
| ความยาวปีก | 35.8 m (117 ft 5 in) |
| พื้นที่ปีก | 122.4 m2 (1,318 sq ft) |
| ความสูงของหางเสือ | 11.76 m (38 ft 7 in) |
| ความกว้างห้องโดยสาร | 3.70 m (12 ft 2 in) |
| ความกว้างลำตัวเครื่องบิน | 3.95 m (13 ft 0 in) |
| ความสูงลำตัวเครื่องบิน | 4.14 m (13 ft 7 in) |
| น้ำหนักลงจอดสูงสุด | 62.5 t (138,000 lb) |
| น้ำหนักขึ้นบินสูงสุด | 75.5 t (166,000 lb) |
| ความเร็วขณะบิน | มัค 0.78 (516kn; 956 กม./ชม.; 594 ไมล์/ชม.) |
| ความเร็วสูงสุด | มัค 0.82 (542kn; 1,005 กม./ชม.; 624 ไมล์/ชม.) |
| พิสัยการบิน | 3,750 nmi (6,940 km; 4,320 mi) |
| พิสัยการบิน (คอปอเรทเจ็ต) | 6,000 nmi (11,100 km; 6,900 mi) |
| ระยะทางวิ่งสำหรับการขึ้นบิน | 1,850 m (6,070 ft) |
| ระยะทางวิ่งสำหรับการลงจอด | 1,360 m (4,460 ft) |
| ความจุเชื้อเพลิง | 24,210–30,190 L (6,400–7,980 US gal) |
| เพดานบิน | 39,100–41,000 ft (11,900–12,500 m) |
| เครื่องยนต์ (×2) | ซีเอฟเอ็ม56-5บี, 68.3 in (1.73 m) fanไอเออี วี2500เอ5, 63.5 in (1.61 m) fan |
| แรงผลักดัน (×2) | 98–120 kN (22,000–27,000 lbf) |

เครื่องบินที่ใกล้เคียงกัน
-------------------------

### รุ่นที่ใกล้เคียงกัน

* แอร์บัส เอ220
* แอร์บัส เอ318
* แอร์บัส เอ320

### เครื่องบินที่ใกล้เคียงกัน

* โบอิง 717
* โบอิง 737-300
* โบอิง 737-700
* โคแม็ก ซี919
* เอียร์ครุต เอ็มซี-21
* ตูโปเลฟ ตู-204

อ้างอิง
-------

### หมายเหตุ

1. 1 2  พร้อมปลายปีกแบบชาร์กเลต
2. ↑  ขณะบรรทุกผู้โดยสารและสัมภาระ

### อ้างอิง

1. 1 2 3 4  "Airbus orders and deliveries (updated monthly)". *airbus.com*. 31 March 2024. สืบค้นเมื่อ 9 April 2024.
2. ↑  "New Airbus aircraft list prices for 2015". *airbus.com*. Airbus. สืบค้นเมื่อ 8 March 2015.
3. ↑  Norris & Wagner 1999, p. 50 harvnb error: no target: CITEREFNorrisWagner1999 (help)
4. ↑  Wayne, Leslie (10 May 2007). "The Real Owner of All Those Planes". *The New York Times*. p. 2. เก็บจากแหล่งเดิมเมื่อ 15 May 2013. สืบค้นเมื่อ 4 March 2011.
5. 1 2  Norris & Wagner 1999, p. 53 harvnb error: no target: CITEREFNorrisWagner1999 (help)
6. ↑  Eden 2008, p. 26 harvnb error: no target: CITEREFEden2008 (help)
7. ↑  "Specifications Airbus A320". *Airbus*. คลังข้อมูลเก่าเก็บจากแหล่งเดิมเมื่อ 24 January 2012. สืบค้นเมื่อ 13 February 2012.
8. 1 2  Moxon, Henley (30 August 1995). "Meeting demands". *Flight International*. คลังข้อมูลเก่าเก็บจากแหล่งเดิมเมื่อ 22 June 2012. สืบค้นเมื่อ 25 February 2011.
9. ↑  Beynon-Davis, Paul (2013). *eBusiness*. Palgrave Macmillan. p. 341.
10. ↑  Henley, Peter. "A319 flight test". *Flight International*. คลังข้อมูลเก่าเก็บจากแหล่งเดิมเมื่อ 22 June 2012. สืบค้นเมื่อ 26 February 2011.
11. 1 2  Norris & Wagner 1999, p. 54 harvnb error: no target: CITEREFNorrisWagner1999 (help)
12. ↑  Gunston 2009, p. 216 harvnb error: no target: CITEREFGunston2009 (help)
13. ↑  Eden 2008, p. 27 harvnb error: no target: CITEREFEden2008 (help)
14. 1 2 3  Norris & Wagner 1999, p. 55 harvnb error: no target: CITEREFNorrisWagner1999 (help)
15. ↑  "A320 Dimensions & key data" เก็บถาวร 2012-01-24 ที่ เวย์แบ็กแมชชีน. Airbus. Archived from the original on 24 January 2012. Retrieved 13 February 2012.
16. ↑  Moxon, Henley (30 August 1995). "Meeting demands". *Flight International*. Archived from the original on 22 June 2012. Retrieved 25 February 2011.
17. ↑  "A319 Dimensions & key data" เก็บถาวร 2016-12-01 ที่ เวย์แบ็กแมชชีน. Airbus. Archived from the original on 15 February 2012. Retrieved 13 February 2012.
18. ↑  "Orders and deliveries | Airbus". *www.airbus.com* (ภาษาอังกฤษ). 2021-06-16.
19. ↑  "Wayback Machine" (PDF). *web.archive.org*. 2018-01-15. คลังข้อมูลเก่าเก็บจากแหล่งเดิม (PDF)เมื่อ 2018-07-13. สืบค้นเมื่อ 2022-12-25.
20. ↑  "Aircraft Families – Airbus Executive and Private Aviation – ACJ Family". Stagev4.airbus.com. คลังข้อมูลเก่าเก็บจากแหล่งเดิมเมื่อ 29 May 2007. สืบค้นเมื่อ 9 July 2012.
21. ↑  ACJ Specifications เก็บถาวร 8 ตุลาคม 2013 ที่ เวย์แบ็กแมชชีน , airbus.com
22. ↑  "ACJ Analysis" Business & Commercial Aviation Magazine – July 2002, Page 44
23. ↑  "Il portale dell'Aeronautica Militare – Airbus A319CJ". คลังข้อมูลเก่าเก็บจากแหล่งเดิมเมื่อ 10 January 2015. สืบค้นเมื่อ 26 December 2014.
24. ↑  "ABACE: Airbus unveils modular option for ACJ319". 14 April 2014. เก็บจากแหล่งเดิมเมื่อ 27 December 2016. สืบค้นเมื่อ 26 December 2016.
25. ↑  Pande, Pranjal; Hardiman, Jake (2021-01-16). "What Was The Airbus A319LR?". *Simple Flying* (ภาษาอังกฤษ).
26. ↑  Wastnage, Justin, บ.ก. (18 March 2003). "PrivatAir and Qatar opt for long-range A319s". Flight International. เก็บจากแหล่งเดิมเมื่อ 31 March 2017. สืบค้นเมื่อ 30 March 2017.
27. ↑  "PrivatAir receives its first Airbus A319". *Airbus*. คลังข้อมูลเก่าเก็บจากแหล่งเดิมเมื่อ 12 December 2019. สืบค้นเมื่อ 12 December 2019.
28. ↑  "Eurofly Orders Airbus A319 Long Range Aircraft". คลังข้อมูลเก่าเก็บจากแหล่งเดิมเมื่อ 21 December 2016.
29. ↑  "A319neo with CFM LEAP-1A engines wins joint Type Certification from FAA and EASA | Airbus". *www.airbus.com* (ภาษาอังกฤษ). 2021-10-28.
30. ↑  Hamilton, Scott (2013-12-31). "Qatar swaps A319neo to A320neo; just 29-39 orders remain". *Leeham News and Analysis* (ภาษาอังกฤษแบบอเมริกัน).
31. ↑  Finlay, Mark (2020-07-25). "Which Airlines Have Ordered The Airbus A319neo?". *Simple Flying* (ภาษาอังกฤษแบบอเมริกัน).
32. ↑  Singh, Jay (2020-11-07). "Spirit Airlines Rare Airbus A319neo Order: What We Know So Far". *Simple Flying* (ภาษาอังกฤษแบบอเมริกัน).
33. ↑  Joshi, Gaurav (2022-03-11). "China Southern Operates The World's 1st Passenger Airbus A319neo Flight". *Simple Flying* (ภาษาอังกฤษแบบอเมริกัน).
34. ↑  Kaminski-Morrow2019-01-04T10:01:50+00:00, David. "New A220 orders eclipse total A319neo sales". *Flight Global* (ภาษาอังกฤษ).
35. ↑  "Airbus A320, A220 Evolution Considered As Mobile Expands | Aviation Week Network". *aviationweek.com*.
36. ↑  Airbus evaluates an A320neo multi-mission version ที่ยูทูบ
37. ↑  "A319 MPA Maritime Patrol Aircraft". เก็บจากแหล่งเดิมเมื่อ 14 April 2019. สืบค้นเมื่อ 22 December 2016.
38. ↑  "Germany certifies A319 OH Open Skies aircraft". *Janes.com* (ภาษาอังกฤษ). สืบค้นเมื่อ 2023-06-25.
39. ↑  "Accident list: Airbus A319". *Aviation Safety Network*. สืบค้นเมื่อ 12 May 2022.
40. ↑  "Accident list: Airbus A319". สืบค้นเมื่อ 12 May 2022.
41. ↑  Ranter, Harro (20 June 2020). "Airbus A319 Statistics". *aviation-safety.net*. เก็บจากแหล่งเดิมเมื่อ 16 September 2020. สืบค้นเมื่อ 22 June 2020.
42. ↑  "A319 Dimensions & key data". Airbus. คลังข้อมูลเก่าเก็บจากแหล่งเดิมเมื่อ 15 February 2012. สืบค้นเมื่อ 25 July 2016.
43. 1 2 3  "All About the Airbus A320 Family". Airbus. 2009. เก็บจากแหล่งเดิมเมื่อ 11 September 2016. สืบค้นเมื่อ 11 October 2016.
44. ↑  "Airbus Aircraft Data File". *Civil Jet Aircraft Design*. Elsevier. July 1999. เก็บจากแหล่งเดิมเมื่อ 27 January 2017. สืบค้นเมื่อ 11 October 2016.
45. ↑  "A320 Family Technology". Airbus. เก็บจากแหล่งเดิมเมื่อ 3 April 2016. สืบค้นเมื่อ 11 October 2016.
46. 1 2 3  "ACJ319". Airbus. คลังข้อมูลเก่าเก็บจากแหล่งเดิมเมื่อ 25 พฤศจิกายน 2016.
47. ↑  "Type Certificate Data Sheet" (PDF). EASA. 28 มิถุนายน 2016. คลังข้อมูลเก่าเก็บจากแหล่งเดิม (PDF)เมื่อ 15 กันยายน 2016.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **แอร์บัส เอ319**

* เว็บไซต์ทางการ

| * ด
* ค
* ก
อากาศยานของแอร์บัสกรุ๊ป |
| --- |
| แบบปีกตรึง | 

|  |  |
| --- | --- |
| **ใช้ในพลเรือน** | 
* เอ220
* เอ300
* เอ300 เบลูกา
* เอ310
* เอ320 (เอ318 / เอ319 / เอ320 / เอ321)
* เอ320นีโอ (เอ319นีโอ / เอ320นีโอ / เอ321นีโอ)
* เอ330
* เอ330 เบลูกา
* เอ330 นีโอ
* เอ340
* เอ350XWB
* เอ380
* *อี-แฟน*
* *เอ็นเอสอาร์*

 |
| **ใช้ในการทหาร** | 
* เอ310 MRTT
* ซีซี-150 โพลาริส
* เอ330 MRTT
* เอ400เอ็ม
* ซี212
* ซีเอ็น235
* ซี295
* เอชซี-144
* *มาโค/ฮีท*
* *เคซี-45*
* ยูโรไฟเตอร์ ไทฟูน

 |

 |
| แบบปีกหมุน | 

|  |  |
| --- | --- |
| **ใช้ในพลเรือน** | 
* BK 117
* EC120 (H120)
* EC130 (H130)
* EC135 (H135)
* EC145 (H145)
* EC155 (H155)
* H160
* EC175 (H175)
* EC225 (H225)
* AS332
* AS350 (H125)
* AS355
* SA/AS365
* *X3*

 |
| **ใช้ในการทหาร** | 
* AS532
* AS550 (H125M)/AS555
* AS565
* EC635 (H135M)
* EC645 (H145M)
* EC665
* EC725 (H225M)
* HH/MH-65
* NH90
* UH-72

 |
| *ตัวเอียง* หมายถึงยังไม่ได้วางตลาด |

 |